joelniklaus/EU_Wikipedias huggingface dataset:
Φίλιππο Ιντζάγκι

Ο Φίλιππο Ιντζάγκι (Filippo Inzaghi, 9 Αυγούστου 1973 - ορθή προφορά Φιλίππο Ιντσάγκι) είναι Ιταλός πρώην ποδοσφαιριστής και νυν προπονητής της Ρετζίνα.

Γεννήθηκε στις 9 Αυγούστου 1973 στην Πιατσέντζα. Από το 1991 αγωνιζόταν στο ιταλικό πρωτάθλημα και την δεκαετία 1997-2007 αποτέλεσε μέλος της εθνικής ομάδας.

Έχει σκοράρει 313 γκολ σε επίσημα παιχνίδια και είναι έβδομος στην σχετική λίστα των Ιταλών ποδοσφαιριστών με τα περισσότερα γκολ.

Επίσης, με τα 70 του γκολ στις ευρωπαΪκές διοργανώσεις είναι έκτος στην λίστα ακολουθώντας τον Κριστιάνο Ρονάλντο, τον Λιονέλ Μέσι, τον Ρόμπερτ Λεβαντόφσκι, τον Ραούλ και τον Καρίμ Μπενζεμά. 

Κατέχει επίσης το ρεκόρ των περισσότερων χατ-τρικ στη Σέριε Α (10 τον αριθμό).

Διακρίσεις

Πιατσέντζα  
Σέριε Β: 1994-1995

Γιουβέντους 
Σέριε Α: 1997-1998

Σούπερ Καπ Ιταλίας:1997

Κύπελλο Ιντερτότο: 1999.

Μίλαν 
Σέριε Α: 2003-2004, 2010-2011\

Κύπελλο Ιταλίας: 2002-2003

Ουέφα Τσάμπιονς Λιγκ: 2002-2003, 2006-2007

Παγκόσμιο Κύπελλο Συλλόγων: 2007

Ιταλία 
Παγκόσμιο Κύπελλο: 2006

Ομάδα νέων Ιταλίας 
Ευρωπαϊκό Κύπελλο Κ21: 1994

Εξωτερικοί σύνδεσμοι 

Ιταλοί ποδοσφαιριστές
Επιθετικοί ποδοσφαιριστές
Ποδοσφαιριστές Γιουβέντους
Ποδοσφαιριστές ΑΚ Μίλαν
Ποδοσφαιριστές Εθνικής Ιταλίας
Ποδοσφαιριστές Παγκοσμίου Κυπέλλου 2006
Ποδοσφαιριστές Παγκοσμίου Κυπέλλου 2002
Ποδοσφαιριστές Ευρωπαϊκού Πρωταθλήματος 2000
Ποδοσφαιριστές Σέριε Α
Ποδοσφαιριστές Πάρμα ΦΚ
Ποδοσφαιριστές Αταλάντα ΜΚ
Ποδοσφαιριστές Ελλάς Βερόνα
Ποδοσφαιριστές Εθνικής Ιταλίας Κ21
Ποδοσφαιριστές ΟΚ ΑλμπινοΛέφφε
Ποδοσφαιριστές Πιατσέντζα Κάλτσιο 1919
Ποδοσφαιριστές Σέριε Γ
Παίκτες νικητές ΟΥΕΦΑ Τσάμπιονς Λιγκ
Παίκτες νικητές Παγκοσμίου Κυπέλλου ποδοσφαίρου FIFA
Προπονητές ποδοσφαίρου Σέριε Α
Προπονητές ποδοσφαίρου Μπολόνια ΦΚ 1909
Μάικ Λαζαρίδης

Ο Μιχάλης (Μάικ) Λαζαρίδης (Mike Lazaridis, γεννήθηκε ως Μιχαήλ Λαζαρίδης στην Κωνσταντινούπολη, στις 14 Μαρτίου 1961) είναι Ελληνοκαναδός επιχειρηματίας, ιδρυτής και αντιπρόεδρος της εταιρίας Research In Motion (RIM), που δημιούργησε και κατασκευάζει τα ασύρματα τηλέφωνα Blackberry. Είναι επίσης καγκελάριος του Πανεπιστημίου του Γουοτερλού (Univerity of Waterloo) και έχει τιμηθεί ως Αξιωματικός του Τάγματος του Καναδά (Order of Canada). Με εκτιμώμενη περιουσία στα 800 εκατομμύρια δολάρια, ο Μάικ Λαζαρίδης κατατάχτηκε από το περιοδικό Forbes το 2007 στην 17η θέση των πιο πλούσιων Καναδών και στη 651η θέση παγκοσμίως.

Βιογραφία 
Γεννήθηκε στην Κωνσταντινούπολη από Έλληνες γονείς ποντιακής καταγωγής. Το 1966 και σε ηλικία 5 ετών, η οικογένειά του μετακόμισε στο Γουίντσορ (Windsor) του Οντάριο στον Καναδά. Σε ηλικία 12 ετών, κέρδισε έναν τοπικό διαγωνισμό στην Δημόσια Βιβλιοθήκη του Γουίντορ, επειδή κατάφερε να διαβάσει κάθε διαθέσιμο επιστημονικό βιβλίο. Το 1979, γράφτηκε στο Πανεπιστήμιο του Γουοτερλού στο τμήμα ηλεκτρολόγων μηχανικών, με επιλογή στην επιστήμη των υπολογιστών. Το 1984, ο Μάικ Λαζαρίδης δέχτηκε αίτημα από την General Motors (GM) να αναπτύξει ένα ηλεκτρονικό σύστημα ελέγχου για τα δίκτυα οθόνης, και μετά το τέλος της έρευνάς του, η εταιρία τον ανταμείβει με συμβόλαιο 600.000 δολαρίων. Την ίδια χρονιά εγκαταλείπει τις σπουδές του, δυο μήνες πριν αποφοιτήσει. Με τα χρήματα που έλαβε από την εταιρία, μια μικρή κρατική ενίσχυση, το ποσό των 15.000 δολαρίων που δανείστηκε από τους γονείς του, τον επέτρεψαν μαζί με τον Μάικ Μπάρνστιϊν (Mike Barnstijn) και τον Ντάγλκας Φρέγκιν (Douglas Fregin) να ιδρύσει την εταιρία Research In Motion. Ένα από τα πρώτα επιτεύγματα της εταιρείας ήταν η ανάπτυξη της τεχνολογίας του γραμμωτού κώδικα (barcode) σε ταινία. Έπειτα η εταιρία, επανεπένδυσε τα κέρδη στην έρευνα της πάνω στην ασύρματη μετάδοση δεδομένων, οδηγώντας τελικά στην πρώτη παρουσίαση του πρώτου κινητού τηλεφώνου BlackBerry το 1999, και αργότερα την πιο γνωστή εκδοχή του το 2002. 

Μετά από μια επιτυχημένη πορεία της εταιρίας και την ανάληψη της θέση του διευθύνοντος συμβούλου της εταιρίας επί συναπτά έτη, τον Ιανουάριο του 2012, παραιτήθηκε από την θέση του και ανέλαβε χρέη αντιπροέδρου. Αυτό έγινε λόγω μιας σειράς κακών αποφάσεων, καθυστερήσεων προϊόντων, μείωσης κερδών, αύξησης ζημιών και μείωσης του μεριδίου αγοράς της εταιρείας.

Είναι παντρεμένος με την Οφηλία Λαζαρίδη και έχουν αποκτήσει δύο παιδιά.

Παραπομπές 

Καναδοί επιχειρηματίες
Ελληνοκαναδοί
Καναδοί ευεργέτες
Εταίροι της Βασιλικής Εταιρείας
Αξιωματικοί του Τάγματος του Καναδά
Ρένα Κρουαζιέ

Η προσωπογράφος Ρένα Κρουαζιέ γεννήθηκε στην Κέρκυρα. Δεκατριών χρονών συμμετείχε με προσωπογραφίες της στο πνευματικό φυτώριο της Κέρκυρας "Ιόνιος Πνοή" και τρία χρόνια αργότερα παίρνει μέρος σε έκθεση στο τότε Φρουραρχείο της πόλης, πάντα με πορτρέτα.

Πετυχαίνει με υποτροφία στην Ανώτατη Σχολή Καλών Τεχνών και σπουδάζει γλυπτική 5 χρόνια με δάσκαλο τον Θανάση Άπαρτη. Παράλληλα σπουδάζει ζωγραφική και σκηνογραφία ένα χρόνο κοντά στον Γιάννη Τσαρούχη και δύο χρόνια κεραμική με δάσκαλο τον Γ. Γεωργίου. 

Αποφοιτά το 1971 και την επόμενη χρονιά έως το τέλος της εκπαιδευτικής της καριέρας προσλαμβάνεται ως καθηγήτρια στη Σχολή Μωραΐτη.

Είκοσι πέντε χρόνων "στήνει" το πρώτο της γλυπτό στην πάνω πλατεία της Κέρκυρας "Το Μνημείο της Ενώσεως", λίγο αργότερα την προτομή του Γεράσιμου Ζωχιού, ιδρυτή του Ν.Α.Τ., στο χωριό Άγιοι Δέκα και το 2010 την προτομή του Σπύρου Πλασκοβίτη στον "Κήπο του Λαού" στην Κέρκυρα. Το 1998 εκδίδεται το λεύκωμα "Πορτρέτα - Ρένας Κρουαζιέ" από τις εκδόσεις Απόστροφος στην Κέρκυρα. Το 2000 ο Κώστας Γεωργουσόπουλος παρουσιάζει στη Στοά του Βιβλίου στην Αθήνα το λεύκωμα ημερολόγιο "Το γέλιο της ζωής μας" από τις εκδόσεις Άγκυρα με τα πορτρέτα των μεγάλων μας κωμικών.

Έχει λάβει μέρος σε πανελλήνιες και σε πολλές ομαδικές και ατομικές εκθέσεις, στην Κέρκυρα και στην Αθήνα.

Πορτρέτα της υπάρχουν:

 Στην Κέρκυρα: 
 στην Εταιρεία Κερκυραϊκών Σπουδών
 στην Αναγνωστική Εταιρία
 στο τμήμα Ιστορίας του Ιονίου Πανεπιστήμιου (αίθουσα συνεδριάσεων)
 στην Ιόνιο Ακαδημία κλπ.
 Στην Αθήνα: 
 στο θεατρικό Μουσείο
 στο Πνευματικό Κέντρο Δήμου Αθηναίων
 στην πινακοθήκη του Δήμου Αθηναίων
 στο σύλλογο Ελλήνων Λογοτεχνών κλπ.
 Στο πατριαρχείο Κωνσταντινούπολης (πορτρέτο Πατριάρχη κκ. Βαρθολομαίου).

Έχουν γράψει για την Ρένα Κρουαζιέ οι:

 Μάρω Δούκα
 Κώστας Γεωργουσόπουλος
 Σπύρος Πλασκοβίτης 
 Ματθαίος Μουντές
 Νίκος Δήμου 
 Γιώργος Σισιλιάνος
 Μανόλης Κορρές
 Νάσος Μαρτίνος
 Βεατρίκη Σπηλιάδη 
 Ντόρα Ηλιοπούλου-Ρόγκαν 
 Κοσμάς Λιναρδάτος κλπ.

Έχει φιλοτεχνήσει μεταξύ άλλων πορτρέτα των: Οδυσσέα Ελύτη, Κατίνας Παξινού, Αλέξη Μινωτή, Μαρίας Κάλλας, Άγγελου Σικελιανού, Δημήτρη Μητρόπουλου, Κωνσταντίνου Καβάφη, Κάρολου Κουν, Διονυσίου Σολωμού, Γιάννη Τσαρούχη, Νίκου Καζαντζάκη, Γιάννη Ρίτσου, Κωστή Παλαμά, Γιώργου Σεφέρη, Κώστα Βάρναλη, Μάνου Χατζιδάκι, Κώστα Καρυωτάκη, Ντίνου Θεοτόκη, Αντώνη Σαμαράκη, Γιώργου Κάρτερ.

Έλληνες ζωγράφοι
Ζωγράφοι (γυναίκες) της Ελλάδας
Άγαλμα του Ερεχθέα

Το κολοσσιαίο Άγαλμα του Ερεχθέα ήταν έργο του Μύρωνα που είχε στηθεί στην Ακρόπολη. Χρονολογείται στην εποχή μεταξύ του Κλεισθένη και της επίθεσης των Περσών στην άδεια Αθήνα μετά την χαμένη μάχη των Θερμοπυλών. Ήταν χάλκινο, όπως συνήθιζε ο Μύρων. Έστεκε επάνω σε βάση. Αναφέρεται από τον Παυσανία ως αξιολογότατο έργο και παραπέμπει στην νίκη του Ερεχθέα στα Ελευσίνια και τον θάνατο του Ιμμάραδου από το χέρι του Ερεχθέα.

Πηγές
 

Αρχαία ελληνικά αγάλματα
Ακρόπολη Αθηνών
Η Παναγία και το Θείο Βρέφος με το μικρό Άγιο Ιωάννη το Βαπτιστή (Μποτιτσέλι, Λούβρο)

Η Παναγία και το Θείο Βρέφος με τον μικρό Άγιο Ιωάννη τον Βαπτιστή (ιταλικά: Madonna col Bambino e San Giovannino Battista) είναι έργο αναγεννησιακής ζωγραφικής, που φιλοτέχνησε περίπου το 1470 ο Ιταλός ζωγράφος Σάντρο Μποτιτσέλι (1445-1510). Ανήκει στη συλλογή του Μουσείου του Λούβρου στο Παρίσι και βρίσκεται στον πρώτο όροφο, στην αίθουσα 3 του Salon Carré, Denon.

Ιστορία του έργου
Αγοράστηκε από τον βασιλιά Λουδοβίκο ΙΗ΄ το 1824 και αποδόθηκε στον καλλιτέχνη για πρώτη φορά από τον Ούλμαν το 1893. Την ίδια άποψη έχουν υποστηρίξει πολλοί ακόμη συγγραφείς. Έχει επίσης υποστηριχθεί πως πρόκειται για προϊόν συνεργασίας του Μποτιτσέλι με κάποιον βοηθό του ή ακόμη και προϊόν απλώς του εργαστηρίου του.

Περιγραφή
Αποτελεί ένα από τα πρώτα έργα του καλλιτέχνη στο οποίο, αν και είναι ακόμη εμφανής η επιρροή των Φιλίππο Λίππι (1406-1469) και Αντρέα ντελ Βερρόκκιο (1437-1488), διαφαίνεται ήδη η σαφής και ισχυρή αίσθηση του μνημειώδους που χαρακτηρίζει το ώριμο έργο του. Σύμφωνα με τον Μάντελ, ο οποίος θεωρεί το έργο «αδιαμφισβήτητης ποιότητος», το πρώιμο στυλ του καλλιτέχνη είναι διακριτό μέχρι και στα φύλλα των δένδρων στο βάθος, που δεν έχουν ακόμη «αυτή την ανάμειξη μαύρου και κίτρινου, αξιοσημείωτης έντασης, που χαρακτηρίζει τα μεταγενέστερα έργα του».

Βιβλιογραφία 
 Cristina Acidini Luchinat, Botticelli, poète du détail, Flammarion, 2010 
 Giulio Carlo Argan, Botticelli (1957), collection Le Goût de notre temps, éditions Albert Skira.
 Marcel Brion, Botticelli, Crès, 1932.
 André Chastel, Botticelli, Silvana, Milan, 1957.
 Bruno Santi, Botticelli, in I protagonisti dell'arte italiana, Scala Group, Florence 2001

Παραπομπές

Εξωτερικοί σύνδεσμοι
 Παρουσίαση του πίνακα από το Μουσείο του Λούβρου

Έργα ζωγραφικής του Σάντρο Μποτιτσέλι
Έργα αναγεννησιακής ζωγραφικής
Πίνακες του Μουσείου του Λούβρου
Σταυροπηγιακός Ναός

Σταυροπηγιακός Ναός ή Σταυροπηγιακή Μονή χαρακτηρίζεται ο Ναός ή μονή που υπάγεται απευθείας σε Πατριαρχείο ή Σύνοδο και κατά συνέπεια αποσυνδέεται από την διοικητική εποπτεία του επιχώριου μητροπολίτη ή  επισκόπου. Σύμφωνα με την κανονική παράδοση της Ορθόδοξης Εκκλησίας, ο Πατριάρχης έχει το δικαίωμα κατά την ίδρυση μονής σε περιοχή της δικαιοδοσίας του να αποστέλλει σταυρό, ο οποίος τοποθετείται στα θεμέλια του ναού ή της μονής και θεμελιώνει την άμεση εξάρτησή της από αυτόν.
Αρχιεπισκοπή.
Ορθοδοξία
Καθολική Εκκλησία
Πανελλήνιο πρωτάθλημα ποδηλασίας πίστας 1955

Το Πανελλήνιο πρωτάθλημα ποδηλασίας πίστας 1955 διεξήχθη στη Ρόδο και ολοκληρώθηκε στις 4 Ιουλίου.Ο Ερμής πρώτευσε με άνεση στη γενική βαθμολογία του πρωταθλήματος.

Βαθμολογία αγώνων 

Ερμής  18β.
Α.Ε.Νίκαιας  11β.
Διαγόρας Ρόδου 5β.
Πεισίδορος  4β.
ΠΑΟΚ  1β.
Β.Α.Ο.  1β.

Πηγές 
https://archive.is/20120723045221/www.athlitikihxo.gr/
http://www.athlitikihxo.gr/ShowNewspaper.php?ShowDate=1955-07-05

Ποδηλασία στην Ελλάδα
Αθλητικά γεγονότα του 1955
Αθλητισμός στη Ρόδο
Οικογένεια Μαρκορά

Η οικογένεια Μαρκορά (ιταλικά  Marcoran)  ήταν μία από τις παλαιότερες αριστοκρατικές οικογένειες της Κέρκυρας, προερχόμενη από την Ιταλία .

Ιστορία  
Η οικογένεια έφτασε στην  Ελλάδα στα μέσα του 15ου αιώνα και αρχικά εγκαταστάθηκε στο Ναύπλιο.  Με την παροδο του χρόνου η οικογένεια εξελληνίστηκε πλήρως, αποκτώντας παράλληλα  την ορθόδοξη  χριστιανική πίστη.
 
Ο πρώτος Μαρκοράς ο οποίος αναφέρεται, κατείχε το αξίωμα του ιππότη. Επίσης αναφέρονται ο Ιωαννίκιος Μαρκοράς, ο οποίος ήταν μεταφραστής των έργων του Αριστοτέλη, και ο πατέρας του Γερασίμου Μαρκορά, Γεώργιος ο οποίος υπηρέτησε το κράτος των Επτανήσων σαν εισαγγελέας και οποίος ήταν γιός του Δονάτου Μαρκορά και της Μαρίνας Βλασοπούλου κόρης του Στυλιανού Βλασόπουλου (1748 - 1822). Επίσης ο Γεώργιος Μαρκοράς εκτός απο τον Γεράσιμο είχε άλλα δυο παιδιά, τον Σπυρίδωνα Μαρκορά  οποίος ήταν ο πρωτότοκος και ζούσε ως πρόξενος στο Λονδίνο και τον Στυλιανό, το μικρότερο παιδί της οικογένειας, ο οποίος υπηρετούσε από νεαρή ηλικία τις τέχνες και τα γράμματα.

Η οικογένεια Μαρκορά είχε συνάψει επιγαμίες με άλλες αριστοκρατικές οικογένεις της Κέρκυρας όπως με την πριγκιπικής καταγωγής οικογένεια Βασιλάκη-Δούσμανη καθως και την αριστοκρατική οικογένεια Βλασοπούλου.

Η οικογένεια ήταν γραμμένη στο Libro d'Oro της Κέρκυρας, διαθέτοντας οικόσημο και τον τίτλο του κόμη.

Πηγές
Αναφορά του corfutv.gr στο έργο και την ζωή του Γεράσιμου Μαρκορά

www.corfuhistory.eu/file.php?11696

Μαρκορα
Τομ Τζόουνς

Ο Τομ Τζόουνς Γούντγουορντ (Tom Jones Woodward, 7 Ιουνίου 1940) είναι Ουαλός τραγουδιστής. Συγκαταλέγεται στις σημαντικότερες σύγχρονες μουσικές φωνές. Τιμήθηκε με πολλούς τίτλους και βραβεία για τις μουσικές του επιδόσεις. Έλαβε τον τίτλο του «Σερ» από την βασίλισσα της Βρετανίας.

Πηγές 
 Ellis, Lucy; Sutherland, Bryony: Tom Jones, der Tiger aus Wales (engl. Tom Jones close up) (Hannibal Verlag, 2000) ISBN 3-85445-183-0

Παραπομπές

Ουαλοί μουσικοί
Ουαλοί τραγουδιστές
Βραβευμένοι με Brit
Βραβευμένοι με Γκράμι
Σήραγγα Δρίσκου

Η σήραγγα Δρίσκου είναι μία δίδυμη σήραγγα μήκους 4.5 χλμ που είναι μέρος της Εγνατίας Οδού, στο τμήμα Ιωάννινα-Άραχθος. Είναι η μεγαλύτερη σήραγγα της Εγνατίας και είναι η δεύτερη μεγαλύτερη στην Ελλάδα, μικρότερη μόνο από τη σήραγγα Τ2 των Τεμπών. Η κατασκευή της σήραγγας άρχισε το 2001, ολοκληρωθήκε το 2008 και δόθηκε στην κυκλοφορία στις 18 Ιουνίου του ίδιου έτους από τον Γιώργο Σουφλιά.

Τα πετρώματα που έπρεπε να διαπεραστούν για τη κατασκευή της γέφυρας ανήκουν στον Ιόνιο φλύσχη, ένα λιθογραφικό σχηματισμό που αποτελείται από αλλεπάλληλες στρώσεις υλικών, κυρίως ιλυόλιθο και ψαμμίτη. Επειδή η περιοχή παρουσιάζει έντονο ανάγλυφο, σε κάποια σημεία η σήραγγα βρίσκεται κατά τόπους σε βάθος μεγαλύτερο από 200 μέτρα.

Οι δύο σήραγγες έχουν πεταλοειδή διατομή με μέγιστο ελεύθερο πλάτος 11 μέτρα. Οι δύο κλάδοι της σήραγγας, μήκους 4.563,94 μέτρων ο αριστερός και 4.476,79 μέτρων ο δεξιός, συνδέονται μεταξύ τους με διαβάσεις πεζών κάθε 350 μέτρα, ενώ υπάρχουν διαβάσεις για την έλευση οχημάτων σε περίπτωση έκτακτης ανάγκης κάθε ένα χιλιόμετρο.

Παραπομπές 

Δρισκου
Κτίρια και κατασκευές στην Ήπειρο
Ότσο Ρίος

Η Ότσο Ρίος (ισπανικά: Ocho Ríos, Οχτώ Ποτάμια) είναι κωμόπολη της Τζαμάικα. Ανήκει στην Ενορία της Αγίας Άννας. Έχει πληθυσμό 9.583 κατοίκων (2001).

Γεωγραφία 
Η Ότσο Ρίος βρίσκεται βόρεια της Τζαμάικα και βορειοανατολικά της Αγίας Μαρίας. Βρίσκεται κοντά στα σύνορα με την Αγία Μαρία, λίγα μίλια νοτιοανατολικά της Σαιντ Ανς Μπέυ.

Δημογραφία 
Η Οτσο Ρίος έχει σύμφωνα με την απογραφή του 2001 9.583 κατοίκους. Είναι σε πληθυσμό ο δεύτερος μεγαλύτερος οικισμός της Αγίας Άννας, μετά την πρωτεύουσα, Σαιντ Ανς Μπέυ.

Δείτε επίσης 
 Κατάλογος πόλεων της Τζαμάικα

Παραπομπές

Εξωτερικοί σύνδεσμοι
 

Οτσο Ριος
Τζέιμς Μποντ Μπιτς

Η Παραλία Τζέιμς Μποντ (αγγλικά: James Bond Beach) είναι μια παραλία της Τζαμάικα. Είναι από τις ωραιότερες της Αγίας Μαρίας. Βρίσκεται στην πόλη Οκαραμπέσσα. Βρίσκεται 16 χιλιόμετρα μακρυά της Ότσο Ρίος. Στην Τζέιμς Μποντ Μπιτς έρχονται τουρίστες για να κολυμπήσουν, να φάνε, να πιουν και να κάνουν ηλιοθεραπεία. Η Τζέιμς Μποντ Μπιτς είναι κατάλληλη για ψάρεμα. Τα νερά της είναι καθαρά. Η άμμος της είναι λευκή.

Παραπομπές 
 Περιγραφή της Παραλίας της Τζέιμς Μποντ
 Η Τζέιμς Μποντ Μπιτς
 Η Τζέιμς Μποντ Μπιτς
 Η Τζέιμς Μποντ Μπιτς
Αερογραφία

Τζειμς Μποντ
Κίνημα Δεν Πληρώνω (κόμμα)

Το Κίνημα Δεν Πληρώνω είναι ελληνικό πολιτικό κόμμα που ιδρύθηκε τον Μάρτιο του 2012.

Ιστορικό
Το κόμμα δημιουργήθηκε από πολίτες που συμμετείχαν οργανωμένα στο Κίνημα «δεν πληρώνω» που αναπτύχθηκε στην Ελλάδα κατά τη διάρκεια της οικονομικής κρίσης. Στις βουλευτικές εκλογές της 6ης Μαΐου 2012 συμμετείχε με υποψηφίους και ψηφοδέλτια σε όλες τις εκλογικές περιφέρειες της χώρας. 

Στις 21 Αυγούστου 2015 ανακοινώθηκε η συνεργασία του κόμματος με τη Λαϊκή Ενότητα, από την οποία το κόμμα αποχώρησε και συνεργάζεται πλέον με την Πλεύση Ελευθερίας.

Αποτελέσματα εκλογών

Βουλή των Ελλήνων

Ευρωπαϊκό Κοινοβούλιο

Παραπομπές

Εξωτερικοί σύνδεσμοι 
 Επίσημη ιστοσελίδα

Αντικαπιταλιστικά κόμματα στην Ελλάδα
Ευρωσκεπτικιστικά κόμματα στην Ελλάδα
Κόμμα Πειρατών Ελλάδας

Το Κόμμα Πειρατών Ελλάδας είναι ελληνικό πολιτικό κόμμα. Είναι μέλος της "Πειρατικής Διεθνούς" από το Μάιο του 2012.

Ιστορία 
Η κοινότητα των πειρατών στην Ελλάδα ξεκίνησε το Σεπτέμβριο του 2011 εντατικά τις συζητήσεις και την προετοιμασία της για την ίδρυση του κόμματος, η οποία έγινε στις 14 Ιανουαρίου 2012 μετά από 5 μήνες προετοιμασίας. 

Το Κόμμα Πειρατών Ελλάδας αναγνωρίστηκε επισήμως ως πολιτικό κόμμα από τον Άρειο Πάγο την Παρασκευή, 10 Φεβρουαρίου 2012, ενώ εκείνη την εποχή αριθμούσε 480 εγγεγραμμένα μέλη.

Το πρώτο Συνέδριο του Κόμματος έλαβε χώρα στην Αθήνα, στις 7 και 8 Νοεμβρίου 2012.

Το δεύτερο συνέδριο έλαβε χώρα στη Θεσσαλονίκη στις 7 και 8 Δεκεμβρίου 2013. 

Το τρίτο συνέδριο έλαβε χώρα στη Χαλκίδα στις 1-2 Νοεμβρίου 2014.

Το τέταρτο συνέδριο έλαβε χώρα στον Ταύρο (Αθήνα) στις 31 Οκτωβρίου και 1 Νοεμβρίου 2015

Το πέμπτο συνέδριο έλαβε χώρα στην Κόρινθο στις 26-27 Νοεμβρίου 2016.

Το έκτο συνέδριο έλαβε χώρα στην Αθήνα, στις 10 Δεκεμβρίου, 2017.

Αποτελέσματα εκλογών

Δεν κατήλθαν στις βουλευτικές εκλογές του 2019.

Γεγονότα-Εκδηλώσεις
Το συνέδριο του PPEU έγινε στην Αθήνα στις 2-3 Νοεμβρίου 2013, το οποίο διοργανώθηκε και υποστηρίχθηκε από το Κόμμα Πειρατών Ελλάδας. Το PPEU εστίασε τη συζήτηση στο κοινό πρόγραμμα του Ευρωπαϊκού Κόμματος Πειρατών (PPEU).

Δείτε επίσης 
 Κόμμα Πειρατών

Παραπομπές

Εξωτερικοί σύνδεσμοι
Επίσημη ιστοσελίδα

Πειρατων Ελλαδας Κομμα
Ελλαδα
Στοχαστικός πίνακας

Στα μαθηματικά, στοχαστικός πίνακας (επίσης λέγεται πίνακας μετάβασης, πίνακας αντικατάστασης ή Μαρκοβιανός πίνακας) είναι ένας πίνακας που χρησιμοποιείται για να περιγράψει τις μεταβάσεις μιας Μαρκοβιανής αλυσίδας. Έχει βρει εφαρμογή στη θεωρία πιθανοτήτων, τη στατιστική, τη γραμμική άλγεβρα και την πληροφορική. Υπάρχουν πολλοί διαφορετικοί ορισμοί και τύποι στοχαστικών πινάκων.

 
Τυχαιότητα
Στατιστική θεωρία
Θεωρία πιθανοτήτων
Γερακιού Ευβοίας

Η Γερακιού είναι ημιορεινό χωριό της Βόρειας Εύβοιας. Βρίσκεται 6 χλμ νότια από το Αρτεμίσιο και 14 χλμ. από την Ιστιαία στα ανατολικά της. Η Γερακιού υπάγεται στον Δήμο Ιστιαίας-Αιδηψού και αριθμεί σήμερα 120 μόνιμους κατοίκους. Είναι χτισμένο σε υψόμετρο 259 μέτρων και έχει θέα προς το Πήλιο. Οι κάτοικοί της ασχολούνται κυρίως με τη γεωργία, την κτηνοτροφία και με την παραγωγή κρασιού και τσίπουρου από τους αμπελώνες.

Ιστορία 
Το όνομα του χωριού θεωρείται ότι έχει βυζαντινή προέλευση από το πτηνό γεράκι. Άλλη εκδοχή για την ονομασία του χωριού οφείλεται στην μεγάλη συγκέντρωση γερακιών στην περιοχή. Κατά την περίοδο της Τουρκοκρατίας το χωριό ήταν τσιφλίκι του Αχμέτ μπέη και ονομαζόταν Γιαράκολη. Μετά την απελευθέρωση αγοράστηκε από τον Ρώσο Ε. Ζαχάρωφ και αργότερα, το 1840, αγοράστηκε από τους κατοίκους. Μία εναλλακτική εκδοχή για το όνομα του χωριού είναι πως κατά την περίοδο της Τουρκοκρατίας ένας κάτοικος της Γερακιούς ήταν περικυκλωμένος από Τούρκους αλλά ένα γεράκι πέταξε από πάνω του τον πήρε από τους ώμους και τον έσωσε.

Αξιοθέατα 
Περίπου 200 μέτρα πριν το χωριό βρίσκεται ο καταρράκτης της Γερακιούς. Αξίζει να σημειωθεί ότι όλο το χωριό περιβάλλεται από μικρά ρυάκια. Το χωριό ακόμα έχει  μικρή λίμνη που ονομάζεται «Λίμνη του Παπά» προς τιμήν ενός παπά του χωριού που ήθελε να φτιάξει το χωράφι του εκεί και για τιμωρία η λίμνη τον ρούφηξε και τον έβγαλε ακέφαλο στους Ωρεούς.

Η Αγία Τριάδα είναι εκκλησία που βρίσκεται 3 χλμ. έξω από το χωριό προς την πλευρά των Αγδινών σε τοποθεσία που καλύπτεται από πεύκα. Σ' αυτή την εκκλησία μια φορά τον χρόνο, τελείται λειτουργία,την ημέρα που γιορτάζει το Άγιο Πνεύμα.

Εκδηλώσεις 
Κάθε χρόνο στις 15 Αυγούστου τελείται πανήγυρη προς τιμήν της εορτής της Παναγίας. Στην πλατεία του χωριού συγκεντρώνονται όλοι οι κάτοικοι και διασκεδάζουν με ζωντανή μουσική, φαγητό, ποτό και χορό.

Την Κυριακή του Πάσχα το χωριό γιορτάζει με παραδοσιακά έθιμα που ονομάζονται «Πασχαλόγιορτα». Όλοι οι κάτοικοι ντύνονται με τις παραδοσιακές φουστανέλες και διασχίζουν το χωριό χορεύοντας και τραγουδώντας υπό τους ήχους του κλαρίνου. Στη συνέχεια ακολουθεί παραδοσιακό πανηγύρι.

Την Πρωτομαγιά ένας κάτοικος της Γερακιούς ντύνεται «πέπερος» και με τη συνοδεία των κατοίκων του χωριού περνά από κάθε σπίτι λέγοντας το παρακάτω τραγούδι ως ευχή για να υπάρξει καλή σοδειά:

«Πιπεριά γλυκιά ροδιά, γρήγορα στον Αη Λια, κι ο Αη Λιας στον ουρανό, για να ρίξη ο Θιός νερό, για τα στάρια για κθάρια, για τ’ φτωχού τα παρασπόρια. Κάθε στάχυ και πινάκι, και χειρόβολο δεμάτι. (Α)βλάκια, ‘βλάκια το νερό, γούρνες, γούρνες το κρασί, γεωργός με το τσαπί».

Πληθυσμός

Εξωτερικοί σύνδεσμοι 

Χωριά του νομού Εύβοιας
Δήμος Ιστιαίας - Αιδηψού
In Legend

Οι In Legend είναι γερμανικό συγκρότημα heavy metal που ιδρύθηκε το 2010 από τον ντράμερ του φωνητικού συγκροτήματος Van Canto. Το μουσικό ύφος τους διαφέρει εξαιτίας της αντικατάστασης της ηλεκτρικής κιθάρας από το πιάνο. Τα μέλη του συγκροτήματος είναι οι: Bastian Emig (πιάνο και φωνή), Daniel Wicke (μπάσο), Dennis Otto (ντράμς) and Daniel Schmidle(keytar).

Ιστορία του συγκροτήματος

Ίδρυση και Pandemonium EP
Ο ιδρυτής Bastian Emig, ντράμερ του συγκροτήματος Van Canto, έχει υπάρξει μέλος πολλών συγκροτημάτων του είδους, όπως για παράδειγμα των Γερμανών Jester's Funeral. Μέσω των Van Canto, γνωρίστηκε με τον μουσικό παραγωγό Charlie Bauerfeind από τον οποίο επηρεάστηκε μουσικά σε μεγάλο βαθμό . Με την βοήθειά του, ο Bastian ηχογράφησε τα ντραμς για τα πρώτα τραγούδια των In Legend (αργότερα αυτές οι ηχογραφήσεις τελειοποιήθηκαν με την βοήθεια του Jürgen Lusky στα HOFA Studios). Αρχικά οι In Legend συστήθηκαν στο κοινό ως τρίο (Bastian Emig, Daniel Wicke, Dennis Otto) ενώ ο Daniel Schmidle έκανε την πρώτη του εμφάνιση με το συγκρότημα σε μία συναυλία, στις 24 Σεπτεμβρίου του 2011.
Η πρώτη δισκογραφική δουλειά των In Legend, το Pandemonium EP, κυκλοφόρησε τον Ιανουάριο του 2010 σε μία περιορισμένη έκδοση των 500 αντίτυπων και διανεμήθηκε κατά τη διάρκεια της ανοιξιάτικης περιοδίας των Van Canto . Το EP επίσης κυκλοφόρησε και ήταν διαθέσιμο για free download στην επίσημη ιστοσελίδα του συγκροτήματος .

Ballads 'n' Bullets
Το άλμπουμ του συγκροτήματος ηχογραφήθηκε τον Δεκέμβριο του 2010 από την δισκογραφική εταιρία SPV GmbH . Το Ballads 'n' Bullets κυκλοφόρησε στις 20 Μαϊου του 2011. Περιέχει 14 τραγούδια, τέσσερα εκ των οποίων περιέχονται επίσης και στο Pandemonium EP. Συνεχίζοντας την παράδοση του Pandemonium EP, το συγκρότημα χρησιμοποίησε την επίσημη ιστοσελίδα του αλλά και τα κοινωνικά δίκτυα για να παρουσιάσει και να προωθήσει το άλμπουμ στους ακροατές ελέυθερα. Επίσης διέθεσε στην επίσημη ιστοσελίδα τα βίντεο κλιπ για free download.
Τον Ιούνιο του 2012, ο Bastian Emig δήλωσε σε συνέντευξή του στο ελληνικό, ηλεκτρονικό περιοδικό Hardcity ότι ετοιμάζει νέα τραγούδια και πως ελπίζει η νέα δισκογραφική δουλειά των In Legend θα κυκλοφορήσει μέσα στο έτος.

Ύφος
Το μουσικό ύφος των The In Legend εντάσσεται στο είδος του heavy metal. Διαφοροποιείται όμως σημαντικά καθώς ο ήχος της ηλεκτρικής κιθάρας, που συνήθως είναι το κυρίαρχο μουσικό όργανο στα περισσότερα συγκροτήματα του είδους, απουσιάζει και αντικαθίσταται από το πιάνο . Η μπάντα προσδιορίζει την μουσική τους ως "hard-hammered piano craft", ενώ ο Bastian Emig περιγράφει των ήχο ως "Tori Amos on coke".   Ο Emig δημιουργεί - με την βοήθεια των επιθετικών ντραμς, μπάσου και των ακόρντων του πιάνου - έναν πολύ σκληρό και δυναμικό ήχο.

Πηγές

Δισκογραφία 
2010: Pandemonium EP
2011: Ballads 'n' Bullets

Εξωτερικοί σύνδεσμοι
Επίσημη ιστοσελίδα
 Επίσημη σελίδα στο Facebook

Γερμανικά heavy metal συγκροτήματα
Γιώργος Παπαδάκης

Ο Γιώργος Παπαδάκης (Χαλάνδρι, 4 Φεβρουαρίου 1951) είναι Έλληνας δημοσιογράφος.

Βιογραφία 
Γεννήθηκε στο Χαλάνδρι στις 4 Φεβρουαρίου 1951 και κατάγεται από την Κρήτη. Εκτός από την επιτυχημένη του δημοσιογραφική καριέρα στην τηλεόραση, ο Γιώργος Παπαδάκης έχει διαγράψει σημαντική πορεία και στον έντυπο τύπο. Πρωτοεμφανίστηκε στην τηλεόραση τη δεκαετία του 1980 από την εκπομπή «Τρεις στον αέρα» που μεταδιδόταν το μεσημέρι από την ΕΤ1, ως συμπαρουσιαστής με τη Σεμίνα Διγενή και τον Νάσο Αθανασίου. 

Από το 1992 και μετά, ο Γιώργος Παπαδάκης παρουσίαζε την πρώτη, χρονολογικά, πρωινή ενημερωτική εκπομπή της Ελληνικής Τηλεόρασης Καλημέρα Ελλάδα έως το 2011. Από το 2011 μέχρι το 2015, παρουσίαζε την αντίστοιχη ενημερωτική εκπομπή του τηλεοπτικού σταθμού ANT1 με τίτλο Πρωινό ΑΝΤ1. Από τις 7 Σεπτεμβρίου 2015, η πρωινή ενημερωτική εκπομπή μετονομάστηκε εκ νέου σε «Καλημέρα Ελλάδα», ύστερα από επιθυμία του ίδιου, που φυσικά έγινε δεκτή από το κανάλι.

Τηλεοπτικές εκπομπές

Παραπομπές 

Έλληνες δημοσιογράφοι
Γωγώ Ατζολετάκη

Η Γωγώ Ατζολετάκη (Σητεία Κρήτης 22 Δεκεμβρίου 1953) είναι Ελληνίδα ηθοποιός του θεάτρου, του κινηματογράφου και της τηλεόρασης, θιασάρχης, παραγωγός ραδιοφώνου και συγγραφέας.

Βιογραφία
Αρχικά πριν ασχοληθεί με την υποκριτική, η Γωγώ Αντζολετάκη είχε κερδίσει τον τίτλο της 'Σταρ Ελλάς' στα Ελληνικά Καλλιστεία του 1971.   

Έπειτα, σπούδασε θεατρική τέχνη στη Δραματική Σχολή του Γιώργου Θεοδοσιάδη. Πρωτοεμφανίσθηκε στη θεατρική σκηνή το καλοκαίρι του 1973, με ρόλο συμπρωταγωνίστριας στο έργο του Δημ. Ψαθά "Ο Αφελής" και πρωταγωνιστή το Γιάννη Γκιωνάκη.  

Tο 1982 απέκτησε το δικό της θίασο και ξεκίνησε την πολύ-επίπεδη πορεία της στα καλλιτεχνικά δρώμενα με πολλαπλές συνεργασίες και συμμετοχές.  

Εργάσθηκε επίσης σαν αρθρογράφος στις εφημερίδες "Εβδόμη" και "Kυριακάτικη Ακρόπολη", κατά τη διετία 1987-1988. Συνεργάσθηκε και σαν παραγωγός εκπομπών και κειμενογράφος, με τα ραδιόφωνα της "ΕΡΑ 2", του "Τρίτου Προγράμματος" και του "Aντέννα".  

Είναι μέλος της Εταιρείας Ελλήνων Θεατρικών Συγγραφέων.

Προσωπική ζωή 
Ζει στην Αθήνα. Είναι παντρεμένη με το δημοσιογράφο και καθηγητή Πανεπιστημίου Στέλιο Συρμόγλου κι έχει μια κόρη από τον πρώτο της γάμο.

Βραβεία

Φιλμογραφία

Τηλεοπτικές σειρές

Ελεύθερο Θέατρο

Τηλεοπτικό θέατρο

Βιντεοταινίες

Εκπομπές

Τηλεπαιχνίδια

Ραδιόφωνο

Συγγραφική δραστηριότητα

Έλληνες συγγραφείς
Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Νικήτριες Σταρ Ελλάς
Κάτια Νικολαΐδου

Η Κάτια Νικολαΐδου (1965) είναι Ελληνίδα ηθοποιός.

Βιογραφικό 
Έκανε το τηλεοπτικό της ντεμπούτο το 1992 στο επεισόδιο "Νυχτερινός επισκέπτης" της αστυνομικής σειράς Τμήμα Ηθών. Το 1993 ακολούθησε μία guest εμφάνιση στην κωμική σειρά Στον αστερισμό της γραβάτας, με τον Βλάσση Μπονάτσο. Το 1995 έπαιξε στο επεισόδιο "Σαλώμη" της σειράς Ανατομία ενός εγκλήματος, συμμετείχε σε δύο ιστορίες της σειράς Μαγική Νύχτα ενώ έκανε και μία guest εμφάνιση στην αισθηματική σειρά Πειρασμός. Τη σεζόν 1996-1997 υποδύθηκε τη Τζούλη στη δραματική σειρά του Μανούσου Μανουσάκη Παλίρροια στο Mega Channel. Το 1999 πρωταγωνίστησε μαζί με τη Μαρία Γεωργιάδου, τη Σμαράγδα Διαμαντίδου, τη Σόφη Ζαννίνου, τη Χριστίνα Θεοδωροπούλου και την Τάνια Καψάλη στην κινηματογραφική κωμωδία του Νίκου Περάκη Θηλυκή εταιρεία. Τη σεζόν 1999-2000 είχε έναν από τους πρωταγωνιστικούς ρόλους στην κωμική σειρά Ο Ιούδας φιλούσε υπέροχα ενώ έκανε διάφορες εμφανίσεις στην κωμική σειρά Αριστοτέλης ο άριστος.

Από το 2000 μέχρι το 2002 είχε έναν από τους πρωταγωνιστικούς ρόλους στην κωμική σειρά του Alpha TV Θα σε δω στο πλοίο. Το 2003 συνεργάστηκε και πάλι με τον Νίκο Περάκη στην κωμωδία Η Λίζα και όλοι οι άλλοι υποδυόμενη μία δημοσιογράφο του περιοδικού cosmopolitan. Τη σεζόν 2003-2004 υποδύθηκε τη Νάνσυ στο δεύτερο κύκλο της κωμικής σειράς του ANT1 Τα Φιλαράκια. Από το 2004 μέχρι το 2006 υπήρξε συμπαρουσιάστρια της πρωινής ψυχαγωγικής εκπομπής του Alpha TV Αυτό μας έλειπε!. Από το 2005 μέχρι το 2007 συνεργάστηκε με τον σκηνοθέτη Πάνο Κοκκινόπουλο πρωταγωνιστώντας σε συνολικά 15 ιστορίες της αστυνομικής σειράς 10η εντολή. Από το 2007 μέχρι το 2009 πρωταγωνίστησε στην καθημερινή σειρά του Mega Channel Μια στιγμή δυο ζωές υποδυόμενη την Άννα Ιωάννου. Τη σεζόν 2008-2009, πέρα από την παρουσία της στο δεύτερο κύκλο της σειράς Μια στιγμή δυο ζωές, ξεκίνησε να πρωταγωνιστεί στην καθημερινή σειρά του SIGMA Σε φόντο κόκκινο μαζί με τον Γιάννη Βόγλη. Παρέμεινε στο καστ της σειράς μέχρι και την ολοκλήρωσή της το καλοκαίρι του 2012 έχοντας την μακροβιότερη παρουσία από οποιοδήποτε άλλο ηθοποιό σε αυτή. Τη σεζόν 2012-2013 είχε ένα ρόλο κλειδί στην καθημερινή σειρά του Mega Channel Κλεμμένα Όνειρα. Το 2013 υποδύθηκε τη Γεωργία στη κινηματογραφική μαύρη κωμωδία του Δημήτρη Αρβανίτη Μια νύχτα στην Αθήνα.

Προσωπική ζωή 
Η Κάτια Νικολαΐδου υπήρξε για ένα διάστημα παντρεμένη με τον συνάδελφό της ηθοποιό Οδυσσέα Σταμούλη.

Φιλμογραφία

Τηλεόραση

Κινηματογράφος

Παραπομπές 

 Συνέντευξη της ηθοποιού στο www.sigmalive.com
 Η Κάτια Νικολαΐδου στο www.ishow.gr
 Η επίσημη ιστοσελίδα της ηθοποιού Κάτιας Νικολαΐδου 
 «Τέχνης έργα και πρόσωπα του Αιγάλεω» (έκδοση δήμος Αιγάλεω, 2006)

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Ψυχικό Λάρισας

Το Ψυχικό είναι πεδινός οικισμός εντός των ορίων της δημοτικής ενότητας Κραννώνος, στον Δήμο Κιλελέρ του Νομού Λάρισας. Είναι κτισμένος σε υψόμετρο 250 μέτρων, 28 χλμ νοτιοδυτικά της Λάρισας. Σύμφωνα με τα αποτελέσματα της απογραφής του 2011, ο πληθυσμός του ανέρχεται σε 129 κατοίκους. Η πλειοψηφία των κατοίκων απασχολείται κυρίως στον τομέα της γεωργίας και της κτηνοτροφίας.

Ιστορικά στοιχεία

Επί τουρκοκρατίας, το χωριό ονομαζόταν Κετσελή. Μετά το 1881, όταν και ενσωματώθηκε μαζί με το μεγαλύτερο κομμάτι της Θεσσαλίας στο ελληνικό κράτος, έλαβε την ονομασία Ψυχικό. Την ίδια περίοδο, σύμφωνα με απογραφή που πραγματοποίησε το υπουργείο Εσωτερικών, ο πληθυσμός του χωριού ανερχόταν σε 176 κατοίκους. To 1900 στο Ψυχικό ζούσαν 31 οικογένειες. Κατά τη διάρκεια της Κατοχής, ο οικισμός υπέστη καταστροφές έπειτα από επιδρομή γερμανικών δυνάμεων που είχαν την υποστήριξη ενόπλων της δοσιλογικής οργάνωσης ΕΑΣΑΔ.

Διοικητικά, το Ψυχικό αποτέλεσε αρχικά οικισμό του δήμου Κραννώνος. Το 1912 υπήχθη στην επαρχία Λαρίσης ενώ το 1998 συμπεριλήφθηκε εντός των ορίων του καποδιστριακού δήμου Κραννώνος. Με βάση την, υφιστάμενη από το 2011, διοικητική διαίρεση της Ελλάδας, το Ψυχικό υπάγεται στο δήμο Κιλελέρ.

Αξιοθέατα 

Στο Ψυχικό βρίσκεται ο ιερός ναός του Αγίου Αθανασίου, ο οποίος διαθέτει τοιχογραφημένο διάκοσμο του 1842 - έργο του ζωγράφου Ζήκου Μιχαήλ - και αναγνωρίστηκε το 1986 ως διατηρητέο μνημείο από το Υπουργείο Πολιτισμού.

Απογραφές πληθυσμού

Παραπομπές 

Χωριά του νομού Λάρισας
Δήμος Κιλελέρ
Καλαμάκι Ιεράπετρας

Για οικισμούς με ίδιο όνομα στην Ελλάδα, δείτε: Καλαμάκι
Η παραλία Καλαμάκι, γνωστή και ως Καπέλας, βρίσκεται 6 χλμ δυτικά της Ιεράπετρας, κοντά στη Νέα Ανατολή.

Πρόκειται για μια ήσυχη παραλία, με ψιλή άμμο και σχετικά ρηχά νερά. Η παραλία είναι γνωστή σε λίγους, κυρίως σε ντόπιους, γιατί την κρύβουν από το δρόμο οι ψηλοί γκρεμοί και τα θερμοκήπια που υπάρχουν τριγύρω της.

Το Καλαμάκι είναι χώρος προσέλευσης χελωνών καρέτα-καρέτα.

Εξωτερικοί σύνδεσμοι
Καλαμάκι - Μεσαρά stigmes.gr
Καλαμάκι ierapetra.net
Παραλίες Αμμουδάρες cretanbeaches.com 

Παραλίες της Ελλάδας
Νομός Λασιθίου
Κώστας Μπατσινίλας

Ο Κώστας Μπατσινίλας (Πειραιάς, 12 Φεβρουαρίου 1963) είναι Έλληνας παλαίμαχος διεθνής ποδοσφαιριστής που αγωνιζόταν στη θέση του σέντερ-φορ και έκανε μεγάλη καριέρα στο πρωτάθλημα της Α΄Εθνικής, κατά τη διάρκεια της δεκαετίας του '80 έως και τις αρχές του '90, με τα χρώματα τεσσάρων διαφορετικών συλλόγων. Ήταν ιδιαίτερα γνωστός για την ικανότητά του στο σκοράρισμα, με ισχυρά σουτ αλλά κυρίως με κεφαλιές, όπως και τους συχνούς τραυματισμούς του, εξαιτίας των οποίων διέκοψε σχετικά πρόωρα την καριέρα του, σε ηλικία μόλις 30 ετών.

Καριέρα

Σε συλλογικό επίπεδο
Ο Μπατσινίλας, ο οποίος ήταν το αγαπημένο παιδί του πλέον φανατικού οπαδού του Εθνικού Πειραιά Γιάννη Μαντζουράνη, ξεκίνησε το ποδόσφαιρο από τον σύλλογο του Πειραιά σε ηλικία 18 ετών, την περίοδο 1981-82. Αναδείχθηκε σε 5ο σκόρερ στην ιστορία της ομάδας, σκοράροντας 32 τέρματα, έως και το Δεκέμβριο του 1986, οπότε μεταγράφηκε στον Παναθηναϊκό.

Με τον Παναθηναϊκό, ο Μπατσινίλας πέτυχε 15 γκολ σε 3 χρόνια ενώ κατέκτησε το πρωτάθλημα του 1986 και δυο κύπελλα Ελλάδας (1986 και 1988).

Η συνέχεια τον βρήκε στον ΟΦΗ, όπου αγωνίσθηκε για 1,5 έτος, ενώ τη διετία 1990-1992 ήταν παίκτης του Απόλλων Αθηνών. Έκλεισε την καριέρα του αγωνιζόμενος στην Κόρινθο την περίοδο 1992-93.

Στις εθνικές ομάδες
Το ντεμπούτο του με την Ελλάδα πραγματοποιήθηκε στις 14 Δεκεμβρίου 1983, σε ηλικία μόλις 20 ετών, στην εντός έδρας αναμέτρηση εναντίον του Λουξεμβουργου (1-0), για τα προκριματικά του Euro 1984, όταν υπό τις οδηγίες του Χρήστου Αρχοντίδη αντικατέστησε στο δεύτερο ημίχρονο τον Χρήστο Δημόπουλο. Με τη γαλανόλευκη φανέλα είχε συνολικά 22 συμμετοχές, επιτυγχάνοντας 2 τέρματα, την περίοδο 1983-1988.

Επίσης, την περίοδο 1983-84 συμμετείχε σε 4 αγώνες με την Ολυμπιακή Εθνική ομάδα πετυχαίνοντας ένα γκολ.

Πηγές 

Η καριέρα του Κώστα Μπατσινίλα στο national-football-teams
Το προφίλ του Κώστα Μπατσινίλα στο transfermarkt
Balleto.gr:Που είναι τώρα ποδοσφαιριστές

Έλληνες ποδοσφαιριστές
Επιθετικοί ποδοσφαιριστές
Ποδοσφαιριστές Απόλλων Σμύρνης
Ποδοσφαιριστές Εθνικής Ελλάδος
Ποδοσφαιριστές Εθνικού Πειραιώς
Ποδοσφαιριστές ΟΦΗ
Ποδοσφαιριστές Π.Α.Σ. Κορίνθου
Ποδοσφαιριστές Παναθηναϊκού
Ειδησεογραφικό πρακτορείο

Ένα ειδησεογραφικό πρακτορείο ή πρακτορείο ειδήσεων ή πρακτορείο Τύπου είναι ένας οργανισμός δημοσιογράφων με σκοπό την παροχή ειδήσεων σε ειδησεογραφικούς οργανισμούς: εφημερίδες, περιοδικά και ραδιοτηλεοπτικούς παραγωγούς.

Ιστορία 

Τον 19ο  αιώνα η πληροφόρηση παγκοσμιοποιείται χάρη στις τεχνικές προόδους και στην αύξηση της περιέργειας ενός μεγαλύτερου μέρους του κοινού. Την ίδια εποχή τα όργανα του Τύπου, λόγο των τεράστιων οικονομικών εξόδων, σταματούν να στέλνουν αποστολές τους σε άλλα μέρη του κόσμου. Έτσι τον 19ο  αιώνα δημιουργούνται τα πρακτορεία τύπου και αποκτούν τεράστια σημασία.

Αρχή-Γαλλία 

Την αυλαία άνοιξε ο γάλλος Charles Havas όπου ίδρυσε στο Παρίσι το 1835 το ομώνυμο πρακτορείο ειδήσεων . Στην αρχή πρόκειται για ένα γραφείο μετάφρασης ξένου τύπου που εξυπηρετεί τις καθημερινές εφημερίδες. Πολύ γρήγορα όμως ο Havas συλλαμβάνει την ιδέα να αναπτύξει ένα δίκτυο ανταποκριτών και να πουλά τις πληροφορίες τους. Η ανάπτυξη του πρακτορείου στηρίχθηκε σε δύο κύριες βάσεις. Πρώτον: ένας μικρός στόλος από ταξιδιωτικά περιστέρια πετάει κάθε μέρα για να μεταφέρει στον Havas τις τιμές του χρηματιστηρίου του Λονδίνου. Μετά ακολούθησε ο πόλεμος, μια εποχή πολλών συγκρούσεων. Ο Havas στέλνει μερικούς δυναμικούς ανταποκριτές στην Κριμαία, στην Ιταλία, στο Μεξικό, στις Ηνωμένες πολιτείες, κ.τ.λ.

Αγγλία & Γερμανία 

Στην Γερμανία κυριάρχησε το πρακτορείο Wolff. Αξιοσημείωτο είναι φυσικά το γεγονός ότι τα δύο μεγάλα πρακτορεία, το γερμανικό και το Αγγλικό, τα ίδρυσαν παλαιοί μαθητές του Havas. Πρόκειται για τον Bernard Wolff που ίδρυσε το πρακτορείο του το 1849 στο Βερολίνο, και το Julius Reuter, ο οποίος ίδρυσε το 1851 στο Λονδίνο το ομώνυμο πρακτορείο. Το Reuter ευνοήθηκε εκ των πραγμάτων λόγω του ότι είχε έδρα το Λονδίνο, την κυριότερη από οικονομική και εμπορική άποψη πόλη του κόσμου από την οποία σε λίγο θα ξεκινήσουν τα πιο πυκνά διεθνή ηλεκτρικά καλωδιακά δίκτυα.

Η καθιέρωση & η εξάπλωση του φαινομένου στις Η.Π.Α 
Τα τρία αυτά ευρωπαϊκά πρακτορεία εξασφάλισαν στις χώρες τους σχεδόν μονοπωλιακό καθεστώς. Στις Ηνωμένες Πολιτείες , το Associated Press ιδρύθηκε τον Μάιο του 1848, αναγκάστηκε να λειτουργήσει διαφορετικά, διότι οι ανταγωνίστριες εφημερίδες  σε κάθε πόλη αρνούνται να γίνουν συνδρομήτριες στο ίδιο πρακτορείο, έτσι ακολουθεί η ίδρυση άλλων πρακτορείων, όπως του United Press την δεκαετία του 1880.

Ο προϋπολογισμός των πρακτορείων είναι μεγάλος εξαιτίας του κόστους της συλλογής και μετάδοσης των ειδήσεων, σε αυτό οφείλεται ότι σύντομα αρχίζουν να κάνουν μεταξύ τους συμφωνίες με σκοπό να αποφύγουν τον μεγάλο ανταγωνισμό. Μοιράζονται την αγορά ανταλλάσσοντας διεθνείς ειδήσεις για τις εθνικές τους αγορές. Η πρώτη συμφωνία τέτοιου τύπου υπογράφτηκε μεταξύ του Havas, του Wolff και του Reuter, το 1859. Το Associated Press συνενώθηκε με τους άλλους το 1872.

Βιβλιογραφία 

 Jean-Noel Jeaanneney (2005), Η ιστορία των μεσων μαζικής ενημέρωσης, Αθήνα: εκδόσεις Παπαδήμα.
 Γιώργος Ν. Σκλαβούνης (1995), Ιστορία του τύπου, Αθήνα: Έλλην
Κυριάκος Τσολερίδης

Ο Κυριάκος Τσολερίδης (γεν. Γιαννιτσά, 8 Ιουνίου 1976) είναι Έλληνας αθλητής και βαλκανιονίκης.

Βιογραφία 
Γεννήθηκε στην πόλη των Γιαννιτσών του νομού Πέλλας. Στη γενέτειρα του έζησε μέχρι την ηλικία των 17 ετών. Στην ηλικία των εννιά ετών, ξεκίνησε να προπονείται στην ελευθέρα πάλη μετά από προτροπή του πατέρα του,ο οποίος υπήρξε αθλητής της ελληνορωμαϊκής πάλης. Ο πρώτος σύλλογος στον οποίο εντάχθηκε, ήταν ο Π.Α.Σ. Δυτικού Νομού Πέλλης, με τα χρώματα του οποίου κέρδισε το πρώτο του χρυσό μετάλλιο, στους Βαλκανικούς αγώνες που διεξήχθησαν στην Σόφια, το 1989, σε ηλικία 13 ετών. Διέκοψε την ενασχόληση του με το άθλημα, όταν ο προπονητής του έχασε τη ζωή του σε τροχαίο ατύχημα μετά από δύο χρόνια. Στη συνέχεια ασχολήθηκε περιοδικά με τις πολεμικές τέχνες, Οκινάουα Καράτε (Okinawa-Karate) , κικ μπόξινγκ και παουέρ λίφτινγκ (power-lifting). Στα 18 του χρόνια, κατετάγη εθελοντής στον ελληνικό στρατό και στις ειδικές δυνάμεις, αποστρατευτηκε το 2014 με το βαθμο του Ανθυπασπιστη. Το 2008, παρασημοφορείται με το Χρυσό Σταυρό του Τάγματος του Φοίνικα, από τον Πρόεδρο της Ελληνικής Δημοκρατίας Κάρολο Παπούλια, καθώς διέσωσε Παλαιστίνια πρόσφυγα μετά από δάγκωμα φιδιού. Την ίδια χρονιά, βραβεύεται από το Εθνικό Καποδιστριακό Πανεπιστήμιο Αθηνών, με το Βραβείο Σοφίης (Homo Hellenicus) και από την Παμποντιακή Ομοσπονδία Ελλάδος για τον ίδιο λόγο. Ως αθλητής διακρίθηκε στο παγκόσμιο πρωτάθλημα αγώνων χωρίς όρους  Pankration στη Σόφια της Βουλγαρίας το 2002, αφού κατετάγη πρώτος στην κατηγορία ανδρών άνω των 90 κιλών. Ασχολείται έπειτα με τις πολεμικές τέχνες Ζίου Ζίτσου και Τζούντο. Το 2009, λαμβάνει την τρίτη θέση στην κατηγορία ανδρών άνω των 96 κιλών στο Πανελλήνιο Πρωτάθλημα Πάλης Υποταγής. Το 2011, παίρνει μέρος στην πρώτη επαγγελματική διοργάνωση EFL (European Fight League), που διεξήχθη στο Ηράκλειο. Μετά από τραυματισμό στο γόνατο που υπέστη σε αυτή τη διοργάνωση, έμεινε για μεγάλο χρονικό διάστημα εκτός αγώνων και ασχολήθηκε με την προπονητική και την προετοιμασία αθλητών, στο Γκράπλινγκ (Grappling) και αργότερα στο Παγκράτιο.

Παραπομπές

Έλληνες αθλητές της ελληνορωμαϊκής πάλης
Ελληνική απογραφή 1840

Η απογραφή του 1840 είναι η έκτη επίσημη απογραφή του ελληνικού κράτους και η τέταρτη από τις ετήσιες απογραφές που πραγματοποιήθηκαν το διάστημα 1836-1845. Ο συνολικός πληθυσμός της Ελλάδας ανήλθε στους 850.246 κατοίκους, ενώ η συνολική έκταση ήταν 47.516 τ.χλμ. του Βασιλείου και περιελάμβανε την Πελοπόννησο, τη Στερεά Ελλάδα καθώς και τις Κυκλάδες. Επομένως, παρατηρείται πυκνότητα 17,9 κατ/τ.χλμ. Όσον αφορά στον πληθυσμό, παρουσιάστηκε αύξηση σε σχέση με την προηγούμενη απογραφή, αυτή του 1839 κατά 26.473 κατοίκους. Στην απογραφή συλλέχθηκαν στοιχεία μόνο για το φύλο και την ηλικία. Τα αποτελέσματα της απογραφής αυτής δημοσιεύτηκαν το 1846.

Πηγές 

Απογραφές - e-Demography

1840
Ελληνική απογραφή 1853

Η απογραφή του 1853 είναι η δέκατη τρίτη επίσημη απογραφή του ελληνικού κράτους. Ο συνολικός πληθυσμός της Ελλάδας ανήλθε στους 1.042.527 κατοίκους, ενώ η συνολική έκταση ήταν 47.516 τ.χλμ. του Βασιλείου και περιελάμβανε την Πελοπόννησο, τη Στερεά Ελλάδα καθώς και τις Κυκλάδες. Η πυκνότητα του πληθυσμού έφθασε τους 21,9 κατ/τ.χλμ. Στην απογραφή συλλέχθηκαν στοιχεία μόνο για το φύλλο και την ηλικία. Όσον αφορά στον πληθυσμό, παρουσιάστηκε αύξηση σε σχέση με την προηγούμενη απογραφή κατά 55.796 κατοίκους. Ακόμη, σύμφωνα με την απογραφή προέκυψε ότι μόλις το 7,1% του πληθυσμού ζουν σε αστικά κέντρα, ενώ το 13,5% και το 79,4% αποτελούν τον ημιαστικό και αστικό πληθυσμό αντίστοιχα. Η απογραφή διενεργήθηκε µε τη χρήση ονομαστικών καταλόγων.

Ενώ στα επίσημα αποτελέσματα της εποχής ο συνολικός πληθυσμός εμφανίζεται 1.042.527 κάτοικοι, ωστόσο ο πληθυσμός που προέκυπτε από το άθροισμα των κατοίκων ανά νομό, ήταν κατά 7.000 ανώτερος από το άθροισμα του πληθυσμού. Έτσι, νεώτερες εκδόσεις αναθεωρούν τον αριθμό σε 1.035.527 κατοίκους.

Πηγές 

Οι δηµογραφικές εξελίξεις στη νεώτερη Ελλάδα (1830-2007) Β. Κοτζαµάνης, Ε. Ανδρουλάκη

1853
Ελληνική απογραφή 1856

Η απογραφή του 1856 είναι η δέκατη τέταρτη επίσημη απογραφή του ελληνικού κράτους. Ο συνολικός πληθυσμός της Ελλάδας ανήλθε στους 1.062.627 κατοίκους, ενώ η συνολική έκταση ήταν 47.516 τ.χλμ. του Βασιλείου και περιελάμβανε την Πελοπόννησο, τη Στερεά Ελλάδα καθώς και τις Κυκλάδες. Η πυκνότητα του πληθυσμού έφθασε τους 22,3 κατ/τ.χλμ. Στην απογραφή συλλέχθηκαν στοιχεία μόνο για το φύλλο και την ηλικία. Όσον αφορά στον πληθυσμό, παρουσιάστηκε αύξηση σε σχέση με την προηγούμενη απογραφή κατά 20.000 κατοίκους. Ακόμη, σύμφωνα με την απογραφή προέκυψε ότι μόλις το 6.8% του πληθυσμού ζουν σε αστικά κέντρα, ενώ το  12.6% και το 80.6% αποτελούν τον ημιαστικό και αστικό πληθυσμό αντίστοιχα. Η απογραφή διενεργήθηκε µε τη χρήση ονομαστικών καταλόγων.

Ενώ στα επίσημα αποτελέσματα της εποχής ο συνολικός πληθυσμός εμφανίζεται 1.062.527 κάτοικοι, ωστόσο, το 1858, οι δημοσιευμένοι πίνακες στην Εφημερίδα της Κυβερνήσεως αναφέρει πληθυσμό αυξημένο σε 1,067,216 κατοίκους. Ο Μανσόλας αναφέρει πως, αφού έγινε έλεγχος από το Υπουργείο Εσωτερικών, διαπιστώθηκε ότι ο αριθμός αυτός ήταν εσφαλμένος.

Πηγές 

Οι δηµογραφικές εξελίξεις στη νεώτερη Ελλάδα (1830-2007) Β. Κοτζαµάνης, Ε. Ανδρουλάκη

1853
Μιχαήλ Σισίνης

Ο Μιχαλάκης Σισίνης (πέθανε το 1856) ήταν αγωνιστής της επανάστασης του 1821 και πολιτικός της Ελλάδας.

Βιογραφικά στοιχεία 
Γεννήθηκε στη Γαστούνη, ήταν γιος του Γεωργίου Σισίνη και της Υακίνθης Σταθακοπούλου. Αδελφός του ήταν ο Χρύσανθος Γ. Σισίνης. Ήταν παντρεμένος με την Ταρσία, αδελφή του Οδυσσέα Ανδρούτσου με την οποία δεν απέκτησε παιδιά και πέθανε σε νεαρή ηλικία. Από δεύτερο γάμο απέκτησε τον Χρύσανθος Μ. Σισίνη και ένα ακόμα παιδί που πέθανε σε βρεφική ηλικία.

Με την έναρξη της ελληνικής επανάστασης πήρε μέρος σε πολλές μάχες με τα στρατιωτικά σώματα του πατέρα και του αδελφού του επειδή ήταν ανήλικος και δεν μπορούσε να συγκροτήσει δικό του στρατιωτικό σώμα. Κατά την περίοδο του εμφυλίου πολέμου διέφυγε τη σύλληψη σαν οπαδός του Κολοκοτρώνη και κατέφυγε στη Ζάκυνθο, σε αντίθεση με τον πατέρα και τον αδελφό του που φυλακίστηκαν. Εκεί ο Σισίνης έγινε μέλος πειρατικού πλοίου και συνέχισε τον αγώνα κατά των Οθωμανών.

Αιχμαλωτίστηκε από τους Άραβες κατά την εισβολή του Ιμπραήμ στη Γαστούνη μαζί με τον Διονύσιο Διάκο και άλλους στο Χλεμούτσι.

Με την άφιξη του Ιμπραήμ στην Πελοπόννησο κλείστηκε στο Χλεμούτσι μαζί με 300 άντρες και 1500 αμάχους όπου πολιορκήθηκε από τους Οθωμανούς. Παραδόθηκαν στις 5 Μαΐου, ύστερα από 3 βδομάδες πολιορκίας. Ο Σισίνης απελευθερώθηκε μετά τη Ναυμαχία του Ναυαρίνου.

Στις 7 Απριλίου 1826, η Τρίτη Εθνοσυνέλευση στην Επίδαυρο τον αναφέρει ως αντιστράτηγο στο σχέδιο για να σωθεί το Μεσολόγγι (το οποίο στο μεταξύ έπεσε τρεις ημέρες μετά).

Μετά την απελευθέρωση ακολούθησε στρατιωτική καριέρα κι έγινε επί Καποδίστρια ίλαρχος του ιππικού και επί Όθωνα μοίραρχος της Χωροφυλακής.

Πηγές

Παραπομπές 

Αγωνιστές του 1821
Μιχαηλ
Έλληνες αξιωματικοί της χωροφυλακής
Το χρονικό του Τσάχτλανγκ

Το χρονικό του Τσάχτλανγκ είναι το αρχαιότερο σωζόμενο εικονογραφημένο Ελβετικό χρονικό. Περιέχει 230 χειροποίητες έγχρωμες εικόνες. Συντάχθηκε το 1470 από τους δύο Ελβετούς Μπέντιχτ Τσάχτλαν και Χάινριχ Ντίττλινγκερ.

Περιγραφή και ιστορικό
Οι εικόνες περιγράφουν σκηνές πολέμου, στρατιωτικής, αλλά και καθημερινής ζωής, όπως δικαστικές σκηνές και σκηνές από την ύπαιθρο και την πόλη. Ο Χάινριχ Ντίττλινγκερ άρχισε να γράφει το χρονικό από δική του πρωτοβουλία που ανέλαβε. Το πρώτο μέρος περιγράφει τη ζωή μέχρι το 1431, και βασίζεται στα επίσημα χρονικά του Κόνραντ Γιούστινγκερ. Από το 1423 και μετά βασίζεται στα χρονικά του Χανς Φριντ, που ίσως να βασίζονται στα χρονικά του Ντίμπολντ Σίλλινγκ που έζησε στην Βέρνη από το 1460.

Πηγές 
 Gustav Tobler: Tschachtlan, Benedict. In: Allgemeine Deutsche Biographie (ADB). Band 38, Duncker & Humblot, Leipzig 1894, S. 697 f.
 Carl Gerhard Baumann: Über die Entstehung der ältesten Schweizer Bilderchroniken (1468 - 1485); Schriften der Berner Burgerbibliothek; Bern 1971
 Walter Muschg: Die Schweizer Bilderchroniken des 15./16. Jahrhunderts; Atlantis Verlag, Zürich 1941

Χειρόγραφα
Μεσαίωνας
Ιστορία της Ελβετίας
Τέχνες στην Ελβετία
Claymore

Το Claymore  (ιαπωνικά: クレイモア, Χέπμπορν: Kureimoa) είναι ιαπωνική σειρά manga σκοτεινής φαντασίας και τρόμου που γράφτηκε και εικονογραφήθηκε από τον Νοριχίρο Γιάγκι. Εκδιδόταν από το Μάιο του 2001 ως τις 4 Δεκεμβρίου του 2014 στα περιοδικά Monthly Shōnen Jump (Μάιος 2001-Ιούνιος 2007), Weekly Shōnen Jump (Ιούνιος 2007-Οκτώβριος 2007) και Jump Square (Νοέμβριος 2007-Δεκέμβριος 2014).

Έχει μεταφερθεί στην τηλεόραση με τη μορφή anime από τα Madhouse Studios σε σκηνοθεσία Χιρογιούκι Τανάκα. Αποτελείται από συνολικά 26 επεισόδια, τα οποία προβλήθηκαν από τις 4 Απριλίου έως τις 26 Σεπτεμβρίου του 2007. Μέχρι τον Φεβρουάριο του 2008, το anime κυκλοφόρησε στην Ιαπωνία σε από την Avex Trax σε επτά DVD, το κάθε ένα περιέχοντας τρία επεισόδια. Από τις 14 Οκτωβρίου του 2008 μέχρι τις 14 Ιουλίου του 2009, η σειρά κυκλοφόρησε στις ΗΠΑ σε μορφή DVD από την Funimation.

Στις 16 Φεβρουαρίου του 2010, η Funimation κυκλοφόρησε ένα πακέτο με την πλήρη σειρά σε μορφή Blu-ray ενώ, στις 30 Ιανουαρίου του 2017, η βρετανική Anime Limited κυκλοφόρησε την Limited Collector's Blu-ray edition της σειράς.

Πλοκή 

Η υπόθεση της σειράς εξελίσσεται σε ένα μεσαιωνικό κόσμο όπου ζουν μαζί τα «Yoma» και οι άνθρωποι. Τα Yoma είναι τέρατα με υπερφυσική δύναμη και ταχύτητα που τρέφονται με ανθρώπους. Έχουν την ικανότητα να παίρνουν ανθρώπινη μορφή και έτσι να διεισδύουν στις ανθρώπινες κοινωνίες προκειμένου να βρουν τροφή.

Μία μυστήρια οργάνωση εκπαιδεύει γυναίκες με σκοπό να πολεμήσει τα Yoma. Πρόκειται για υβριδικές γυναίκες που έχουν σάρκα γιόμα εμφυτευμένη μέσα στο σώμα τους. Έτσι, αποκτούν τις δυνάμεις των Yoma, διατηρώντας όμως την ανθρώπινη φύση τους. Οι απλοί άνθρωποι τις αποκαλούν "Μάγισσες με ασημένια μάτια" ή απλά "Claymore", από τα σπαθιά με το ίδιο όνομα που κουβαλούν. Κάθε πολεμίστρια έχει διαφορετικό σύμβολο στο σπαθί της.

Ανάπτυξη 
Ο κόσμος του Claymore είναι εμπνευσμένος από αυτόν της μεσαιωνικής Ευρώπης.

Παραπομπές

Εξωτερικοί σύνδεσμοι 

 Claymore (manga) στην ιστοσελίδα της Shueisha (ιαπωνικά)
 Claymore στο TV Tropes (αγγλικά)

Claymore
Σειρές anime
Σειρές manga
Anime και manga‎ σκοτεινής φαντασίας
Anime και manga περιπέτειας
Anime και manga‎ τρόμου
Shōnen anime και manga
Madhouse
Αντώνης Παπαδόπουλος (ηθοποιός, γεν. 1949)

Ο Αντώνης Παπαδόπουλος (Καρδίτσα 3 Ιουλίου 1949 - Αθήνα 22 Σεπτεμβρίου 2016) ήταν Έλληνας ηθοποιός.

Σύντομο βιογραφικό 
Γεννήθηκε στην Καρδίτσα. Υπήρξε μαθητής του Καρόλου Κουν στο Θέατρο Τέχνης. Την περίοδο της Χούντας εξορίστηκε στη Μακρόνησο ενώ η συμμετοχή του στην Εξέγερση του Πολυτεχνείου ήταν ενεργή. Ερμήνευσε πρωτογωνιστικούς ρόλους στις ακόλουθες τρεις ταινίες του Κώστα Ζάππα:
 Μικρές Ελευθερίες (2008)
 Η ανταρσία της Κόκκινης Μαρίας (2011 και
 Αγάπη, Αγάπη, Αγάπη (2016, η οποία θα προβληθεί στους κινηματογράφους τη φετινή Χειμερινή Περίοδο.
Πέθανε από καρκίνο στις 22 Σεπτεμβρίου 2016 και κηδεύτηκε την επομένη στο Κοιμητήριο Βύρωνα.

Ο Αντώνης Παπαδόπουλος δεν είχε καμία συγγένεια με τον συνονόματο και συνεπώνυμό του κωμικό ηθοποιό, Αντώνη Παπαδόπουλο, ο οποίος απεβίωσε το 1983.

Παραπομπές 

Έλληνες άνδρες ηθοποιοί κινηματογράφου
Ρένα Ασημακοπούλου

Η Ρένα Ασημακοπούλου είναι Ελληνίδα δικαστικός και διατελέσασα πρόεδρος του Αρείου Πάγου από το 2011 έως το 2013, οπότε και ανέλαβε ο Μιχαήλ Θεοχαρίδης.

Βιογραφικά στοιχεία 

Γεννήθηκε το 1946 στην κοινότητα Χατζή Πυλίας του νομού Μεσσηνίας, όπου τελείωσε και το γυμνάσιο.

Σπούδασε νομικά στο Πανεπιστήμιο Αθηνών και εισήλθε στον δικαστικό κλάδο το 1969. 

Το 2005 προήχθη σε Αρεοπαγίτη και το 2010 ανέλαβε αντιπρόεδρος του Αρείου Πάγου. 

Το 2010 όταν το Ανώτατο Δικαστικό Συμβούλιο εξέταζε την άσκηση πειθαρχικής δίωξης στον Ν. Ζαγοριανό, ανακριτή της υπόθεσης του σκανδάλου Siemens, η Ρένα Ασημακοπούλου μειοψήφισε μαζί με την Ελισάβετ Μουγάκου-Μπρίλλη ζητώντας να τεθεί ο κ. Ζαγοριανός σε προσωρινή αργία. 

Στις 18 Ιουλίου 2011 ανέλαβε πρόεδρος του Αρείου Πάγου. Είναι η πρώτη γυναίκα που αναλαμβάνει το αξίωμα αυτό.

Εξωτερικοί σύνδεσμοι
Πρόεδρος του Αρείου Πάγου, Άρειος Πάγος

Παραπομπές

Πρόεδροι του Αρείου Πάγου